**Αθήνα**: 23.01.2019

**ΑΝΑΚΟΙΝΩΣΗ**

Η ΕΣΑμεΑ εκφράζει τη θλίψη της για το θάνατο του πρώην προέδρου της ΑΔΕΔΥ Σπύρου Παπασπύρου

Η ΕΣΑμεΑ εκφράζει τη θλίψη του αναπηρικού κινήματος για το θάνατο του πρώην προέδρου της ΑΔΕΔΥ Σπύρου Παπασπύρου, ο οποίος έφυγε σήμερα από τη ζωή, μετά από μεγάλη μάχη με δυσίατο νόσημα.

Ο Σπύρος Παπασπύρος υπήρξε πρωτεργάτης στους αγώνες του συνδικαλιστικού κινήματος και εκπροσώπησε επάξια τους δημοσίους υπαλλήλους επί 11 έτη, από το τιμόνι της ΑΔΕΔΥ. Υπήρξε διαχρονικά φίλος και υποστηριχτής των αιτημάτων και δικαιωμάτων των ατόμων με αναπηρία και του αναπηρικού κινήματος της χώρας μας.

Εκφράζουμε τη μεγάλη μας λύπη και τα συλλυπητήριά μας στην οικογένειά του και στην ΑΔΕΔΥ.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).